CELEX: 32009R0834
Language: lv
Date: 2009-09-11 00:00:00
Title: Komisijas Regula (EK) Nr. 834/2009 ( 2009. gada 11. septembris ), ar ko īsteno Eiropas Parlamenta un Padomes Regulu (EK) Nr. 716/2007 attiecībā uz Kopienas statistiku par ārvalstu saistītu uzņēmumu struktūru un darbību (Dokuments attiecas uz EEZ)

12.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 241/3
            
         
      KOMISIJAS REGULA (EK) Nr. 834/2009
   (2009. gada 11. septembris),
   ar ko īsteno Eiropas Parlamenta un Padomes Regulu (EK) Nr. 716/2007 attiecībā uz Kopienas statistiku par ārvalstu saistītu uzņēmumu struktūru un darbību
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2007. gada 20. jūnija Regulu (EK) Nr. 716/2007 attiecībā uz Kopienas statistiku par ārvalstu saistītu uzņēmumu struktūru un darbību (1) un jo īpaši tās 6. panta 3. punktu,
   tā kā:
   
               (1)
            
            
               Ar Regulu (EK) Nr. 716/2007 nosaka vienotu sistēmu, lai sistemātiski sagatavotu Kopienas statistiku par ārvalstu saistītu uzņēmumu struktūru un darbību.
            
         
               (2)
            
            
               Jāpieņem īstenošanas pasākumi attiecībā uz kopējo kvalitātes standartu noteikšanu un kvalitātes ziņojumu saturu un biežumu.
            
         
               (3)
            
            
               Jānosaka kvalitātes kritēriji, ko piemēro attiecībā uz kvalitātes ziņojumiem.
            
         
               (4)
            
            
               Šajā regulā paredzētie pasākumi ir saskaņā ar Statistikas programmu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 716/2007 6. panta 2. punktā minētos kvalitātes ziņojumus dalībvalstis sagatavo saskaņā ar šīs regulas pielikumā paredzētajiem noteikumiem.
   2. pants
   Pirmais kvalitātes ziņojums jāsagatavo par 2007. apsekojuma gada datiem, un tas jāiesniedz līdz 2010. gada 28. februārim.
   Dalībvalstis 26 mēnešu laikā pēc apsekojuma gada sniedz kvalitātes ziņojumus par katru sekojošo apsekojuma gadu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 11. septembrī
      
         
            Komisijas vārdā –
         
            Komisijas loceklis
         
         Joaquín ALMUNIA
         
      
   
   
      (1)  OV L 171, 29.6.2007., 17. lpp.
   
      PIELIKUMS
      
         KVALITĀTES ZIŅOJUMU SAGATAVOŠANAS PRASĪBAS
      
      1.   IEVADS
      Kvalitātes ziņojumos ir iekļauti datu kvalitātes kvantitatīvie un kvalitatīvie rādītāji. Komisija (Eurostat) paziņo rezultātus attiecībā uz kvantitatīvajiem rādītājiem, kurus var aprēķināt uz dalībvalstu sniegto datu pamata. Dalībvalstis šos rezultātus interpretē un komentē, ņemot vērā datu vākšanas metodiku, un sniedz pārējos kvantitatīvos rādītājus, kā arī kvalitatīvos datus.
      2.   TERMIŅŠ
      Komisija (Eurostat) katru gadu 24 mēnešu laikā pēc apsekojuma gada beigām (līdz decembra beigām) nosūta dalībvalstīm kvalitātes ziņojumu sagatavošanai paredzēto dokumentu projektus, kuros jau ir daļēji iekļauti galvenie kvantitatīvie rādītāji un citi Komisijai (Eurostat) pieejamie dati.
      Dalībvalstis katru gadu 26 mēnešu laikā pēc attiecīgā apsekojuma gada beigām (līdz februāra beigām) nosūta Komisijai (Eurostat) pabeigtus kvalitātes ziņojumus.
      3.   KVALITĀTES KRITĒRIJI
      Dalībvalstu nosūtītos datus novērtē pēc šādiem kvalitātes kritērijiem.
      
                  3.1.
               
               
                  Atbilstība norāda uz to, kādā mērā statistika atbilst pašreizējām un iespējamām lietotāju vajadzībām.
               
            
                  3.2.
               
               
                  Precizitāte norāda uz vērtējuma atbilstību nezināmajām patiesajām vērtībām.
               
            
                  3.3.
               
               
                  Saskaņotība norāda uz datu atbilstību, lai tos droši apvienotu dažādā veidā un dažādiem nolūkiem.
               
            
                  3.4.
               
               
                  Salīdzināmība norāda uz ietekmi, ko rada piemēroto statistikas jēdzienu, novērtēšanas instrumentu un procedūru atšķirības, salīdzinot statistiku starp ģeogrāfiskiem apgabaliem, nozarēm vai laikposmiem.
               
            
                  3.5.
               
               
                  Savlaicīgums norāda uz periodu starp datu pieejamību un tajos aprakstīto notikumu vai parādību.
               
            
                  3.6.
               
               
                  Punktualitāte norāda uz nokavējuma periodu starp datu publicēšanas dienu un datu iesniegšanas termiņu (datums, kurā dati bija jāiesniedz).
               
            
                  3.7.
               
               
                  Pieejamība un skaidrība norāda uz nosacījumiem un kārtību, kādā lietotāji var iegūt, izmantot un interpretēt datus.